Τα ανασφάλιστα οχήματα που κυκλοφορούν στους δρόμους ανασφάλιστα για μία μέρα καθώς επίσης τα οχήματα που μπορεί να μην κυκλοφορούν αλλά δεν έχουν  ανανεώσει την ασφάλειά τους και δεν έχουν καταθέσει τις πινακίδες τους, τιμωρούνται με διοικητικές και ποινικές κυρώσεις.
Αν ο ιδιοκτήτης λάβει ειδοποιητήριο, υποχρεούται να αποδείξει σε διάστημα οκτώ ημερών ότι το αυτοκίνητό του είναι ασφαλισμένο. Σε περίπτωση που δεν μπορεί να το αποδείξει, θα πρέπει να κάνει ασφάλεια αυτοκινήτου και να πληρώσει παράβολο 250 ευρώ. Αν δεν τηρήσει όσα προαναφέρθηκαν, τότε θα του επιβληθεί επιπλέον πρόστιμο ύψους 500 ευρώ μαζί με διοικητικές και ποινικές διώξεις. Οι διώξεις αφορούν την αφαίρεση της άδειας κυκλοφορίας, αφαίρεση πινακίδων για έξι μήνες και αφαίρεση του διπλώματος οδήγησης. Τέλος, αν μείνει ανασφάλιστο το όχημα για μία μέρα και εμπλακεί σε κάποιο ατύχημα τότε η αφαίρεση της άδειας κυκλοφορίας και του διπλώματος οδήγησης μπορεί να ισχύσει για έως και δύο χρόνια.